पाएं अपने शहर की ताज़ा ख़बरें और फ्री ई-पेपरडाउनलोड करें
बीकानेर में कोरोना रोगियों की संख्या में लगातार हो रही बढ़ोतरी थमने का नाम नहीं ले रही है। औसतन हर रोज आठ सौ से अधिक रोगी आने का सिलसिला रविवार को भी जारी रहा। चिकित्सा विभाग ने सुबह जहां 600 पॉजिटिव बताये थे, वहीं शाम को यह आंकड़ा 262 बताया गया। ऐसे में दिनभर में 2743 टेस्ट में 862 केस पॉजिटिव आए हैं। यानी हर तीसरा टेस्ट संक्रमित का है। पिछले लंबे समय से यही आंकड़ा बीकानेर में है। दो बार संख्या हजार से ऊपर भी गई लेकिन अब कम है। ऐसा भी नहीं है कि सेम्पल कम कर दिए गए हो। रविवार को छोड़कर हर रोज करीब 2700 से तीन हजार के बीच टेस्ट हो रहे हैं।
रविवार सुबह की रिपोर्ट में 613 पॉजीटिव केस आए हैं, जिसमें सर्वाधिक बीकानेर सैटेलाइट अस्पताल से 183 है। वहीं गंगाशहर सैटेलाइट अस्पताल में एक बार फिर सौ से अधिक पॉजिटिव केस हैं। ग्रामीण क्षेत्रों में भी केस आ रहे हैं लेकिन मुख्य केंद्रों की रिपोर्ट सुबह तक नहीं आ सकी है। इस बीच राजासर भाटियान में एक साथ 22 केस सामने आने से वहां हॉटस्पॉट बनता नजर आ रहा है। कोरोना ने लगभग सभी क्षेत्रों में अपने पैर पसार लिए हैं। परकोटे के भीतर भी कोरोना रोगियों की संख्या लगातार बढ़ रही है। ग्रामीण क्षेत्रों में नोखा, श्रीकोलायत, लूणकरनसर, श्रीडूंगरगढ़ में बड़ी संख्या में पॉजिटिव केस आ रहे हैं। इनकी रिपोर्ट 613 में शामिल नहीं है। ऐसे में शाम तक आंकड़ा आठ सौ के पार पहुंच जायेगा।
बीकानेर में कहां, कितने रोगी मिले, सुबह की रिपोर्ट
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn